यदि हम सक्षम हैं, तो हम किसी प्रदर्शन या विरोध में भाग लेकर अभियान में अपनी भौतिक उपस्थिति जोड़ सकते हैं। घर पर पोस्टर बनाएं और उसे लेकर सड़कों पर उतरें!
हमारी साइट पर जाकर, आप कुकीज़, ट्रैकिंग आँकड़े आदि से संबंधित हमारी गोपनीयता नीति से सहमत होते हैं। अधिक पढ़ें।

स्वीकार करनाX

खोजें

खोजें

22 नवम्बर 2022

# 10 सामाजिक न्याय के मुद्दे, उदाहरण के साथ

Demonstration for women rightsपिक्साबे से रॉबर्ट जोन्स द्वारा छवि

सामाजिक न्याय के मुद्दे आपस में जुड़े हुए हैं और अक्सर उन सबकी जड़ें एक जैसी भेदभावपूर्ण और दमनकारी व्यवस्थाओं में होती हैं। जब हम वास्तव में यह सोचते हैं कि इस दुनिया में हम क्या भूमिका निभाते हैं, तो हम देख सकते हैं कि हम जो विकल्प चुनते हैं, वे दुनिया में अच्छे बदलाव ला सकते हैं या वे अनजाने में एक ऐसी दुनिया को बनाए रखने में मदद कर सकते हैं, जिस दुनिया में हमारा कोई नामोनिशान नहीं होगा।

## सामाजिक न्याय क्या है?

यह एक ऐसा विश्वास है कि हर व्यक्ति निष्पक्ष और समान व्यवहार का हकदार है, कि किसी को दंडित या भेदभाव नहीं किया जाना चाहिए, और जो निर्णय हमें प्रभावित करते हैं वे निष्पक्ष, पारदर्शी और अच्छे इरादों से किए जाने चाहिए। संक्षेप में, यह अवधारणा है कि प्रत्येक जीव मायने रखता है।

## सामाजिक न्याय के सिद्धांत क्या हैं?

सामाजिक न्याय के कुछ मार्गदर्शक सिद्धांत हैं:

- मानव अधिकार: ये प्रत्येक व्यक्ति को दिए गए अधिकार हैं चाहे उनकी व्यक्तिगत विशेषताएं, प्राथमिकताएं या पहचान कुछ भी हो।
- पहुँच: इसका अर्थ है कि सभी लोगों तक भोजन और पानी, आश्रय, सुरक्षा, शिक्षा और अवसर पहुँच पाना।
- भागीदारी: इसका अर्थ है कि हमारे बिना हमारे बारे में कोई निर्णय नहीं लिया जाता है।
- समानता: प्रणालीगत बाधाओं को हटा दिया जाता है और यह सुनिश्चित करने के लिए नीतियों को स्थापित किया जाता है कि प्रत्येक व्यक्ति के साथ उचित और समान व्यवहार किया जाए।

Social Justiceपिक्साबे से जोस मैनुअल द्वारा छवि

## सामाजिक न्याय के प्रकार क्या हैं?

समाज में कई श्रेणियों के लोग हैं जो पारस्परिक और प्रणालीगत दोनों तरह के भेदभावों का अनुभव करते हैं। और जब कुछ पहचानें एक दूसरे से जुड़ती हैं, तो व्यक्तियों द्वारा इन भेदभावों को अनुभव करने के संयोग कई गुना बढ़ जाते हैं। कुछ सबसे अधिक उत्पीड़ित और हाशिए में रहने वाले व्यक्ति नीचे दी हुई पहचानों से संबंधित हैं:

- जाति
- लिंग
- आयु
- यौन अभिविन्यास
- धर्म
- राष्ट्रीयता
- शिक्षा और वर्ग
- मानसिक और / या शारीरिक क्षमता

## 10 सामाजिक न्याय के उदाहरण

### 1.जलवायु न्याय

जलवायु न्याय इस तथ्य को उजागर करना चाहता है कि यह धनी राष्ट्र हैं जो जलवायु संकट का कारण बने हैं लेकिन यह कम धनी लोग हैं जो इसके प्रभावों को सबसे अधिक गंभीर रूप से झेलते हैं। जलवायु न्याय का उद्देश्य इस मूलभूत अन्याय पर प्रकाश डालकर सार्थक कार्रवाई करना है।

### 2. शरणार्थी संकट

सत्ता और तेल के लिए लड़े गए युद्धों के कारण, साथ ही भ्रष्टाचार और पूंजीवाद की वजह से और जलवायु परिवर्तन से हुई तबाही के कारण इतने सारे लोग घोर गरीबी में रहने के लिए मजबूर हैं, इसमें कोई आश्चर्य की बात नहीं है कि लोग बेहतर, सुरक्षित, अधिक समृद्ध जीवन की तलाश में अपनी मातृभूमि को छोड़ देते हैं। शरणार्थी हमारी करुणा और हमारी सहानुभूति के पात्र हैं। आखिरकार, अगर हम उनकी स्थिति में होते, तो क्या हम भी ऐसा नहीं करते?

### 3. स्वास्थ्य सेवा

संयुक्त राज्य अमेरिका में, स्वास्थ्य सेवा का अत्यधिक राजनीतिकरण किया जाता है। जो लोग बीमा का खर्च उठा सकते हैं वे उपचार प्राप्त करते हैं जबकि जो बीमा का खर्च नहीं उठा सकते हैं वे पीड़ित हो सकते हैं और यहां तक ​​कि अनावश्यक रूप से मर भी सकते हैं। एक व्यक्ति सिर्फ इसलिए उपचार का पात्र क्यों है क्योंकि उसके पास अच्छी तनख्वाह वाली नौकरी है, जबकि जो लोग कम कमाते हैं, या बिल्कुल भी नहीं कमा पाते हैं, उन्हें यह मौलिक अधिकार क्यों नहीं दिया जाता है?

### 4. नस्लीय न्याय

हमारे पास नस्लीय भेदभाव को रोकने के लिए कानून हो सकते हैं लेकिन इसमें कोई संदेह नहीं है कि काले और भूरे रंग के लोग अभी भी नियमित रूप से नस्लवाद का अनुभव करते हैं। यह भेदभाव प्रणालीगत है, जैसे कि यह पुलिस या अन्य कार्यस्थल भर्ती में हो सकता है; यह हिंसक हो सकता है जैसे शारीरिक, अक्सर घातक, हमलों में; और इसे हर दिन होने वाले छोटे-छोटे आक्रमण में देखा जा सकता है जिसमें लोगों को नीचा दिखाना, चोट पहुँचाना और बहिष्कृत करना शामिल है।

Pride flagपिक्साबे से बोरिस स्ट्रोमर द्वारा छवि

### 5. समलैंगिक उत्पीड़न

कुछ प्रगति के बावजूद समलैंगिक (LGBTQIA+) लोगों के साथ भेदभाव जारी है। कुछ देशों में, लोगों को केवल प्यार करने या समलैंगिक अधिकारों के लिए बोलने के लिए सरकार द्वारा मार दिया जाता है। यहां तक ​​कि जिन देशों में लोगों की सुरक्षा के लिए कानून मौजूद हैं, वहां भी शारीरिक हमले, डराना-धमकाना और भेदभाव बहुत आम है।

### 6. प्रजातिवाद

इसका अर्थ है दूसरी प्रजातियों के प्रति भेदभाव है क्योंकि वे मानव नहीं हैं, इसका अर्थ हम ऐसे भी समझ सकते हैं कि जो प्रजातियाँ मनुष्यों द्वारा मूल्यवान नहीं समझी जाती हैं उनका शोषण करना। हम इस भेदभाव को पशुपालन उद्योगों में देख सकते हैं जहाँ जानवरों के साथ इतना भयावह व्यवहार किया जाता है कि किसी कुत्ते के साथ इस तरह का व्यवहार करने वाले को जेल हो जाएगी। प्रजातिवाद हमारे चारों ओर है: हम जानवरों को भोजन के रूप में एवं मनोरंजन के रूप में देखते हैं, प्रयोगशालाओं में जानवरों को परीक्षण विषयों के रूप में माना जाता है। उन्हें नियमित रूप से इस तरह से देखा जाता है कि वे मनुष्य से ‘कम’ हैं, और इसलिए उन्हें कचरे की भांति इस्तेमाल करके फेंक देने जैसी वस्तु के रूप में देखा जाता है। वास्तव में, उनका भी अपना व्यक्तित्व है, उनके भी अधिकार और इच्छाएं हैं, और पृथ्वी पर जीने का हक़ इन अद्भुत प्राणियों को भी उतना ही है जितना की हमारा है।

### 7. उम्र्वाद

जैसे-जैसे हम बड़े होते जाते हैं, हमारे साथ भेदभाव बढ़ सकता है। वृद्ध लोगों को कार्यस्थल पर कुछ प्रकार के काम नहीं सौपें जाते हैं, उन्हें रहने के लिए आवास सुरक्षा आसानी से नहीं मिल पाती, और उनकी राय को खारिज कर दिया जा सकता है। लोग अक्सर वृद्ध लोगों को सुनने और समझने के लिए समय निकालने के बजाय उनके बारे में अपने हिसाब से धारणा बना लेते हैं, और अक्सर वे उनकी क्षमताओं और अनुभवों को ख़ारिज कर देते हैं।

### 8. आकारवाद

दुर्भाग्य से, हम ऐसे समय में रह रहे हैं जहां हमारे अपने शरीरों पर भी सार्वजनिक रूप से चर्चा की जाती है, उन पर टिप्पणी की जाती है और उनकी आलोचना की जाती है। यह बहुत दुखदायी है। यदि हम एक बड़े शरीर में रहते हैं, तो हमें कई नकारात्मक तरीकों से आंका जा सकता है, और परिणामस्वरूप हम अवसर, कार्य और मित्रता खो सकते हैं। लेकिन हमारे शरीर सार्वजनिक संपत्ति नहीं हैं; वे सिर्फ़ हमारे हैं।

### 9. भूख और खाद्य असुरक्षा

ऐसी दुनिया में जहां अरबपति अंतरिक्ष में जाने के लिए एक-दूसरे से होड़ करते हैं, वहां 20.5 करोड़ लोग गंभीर खाद्य असुरक्षा का सामना कर रहे हैं, जिन्हें तत्काल सहायता की आवश्यकता है। हमारा मानना ​​है कि हर व्यक्ति तक पर्याप्त पौष्टिक भोजन पहुंचना चाहिए, यह सबका एक बुनियादी मानव अधिकार है। कोई भूखा नहीं रहना चाहिए।

### 10. सबके लिए समानता

कोई फर्क नहीं पड़ता कि हम कौन हैं, हम कैसे दिखते हैं, हमारी शारीरिक या संज्ञानात्मक क्षमताएं क्या हैं, हमारी प्राथमिकताएं, हमारी प्रजातियां क्या हैं, या हम किस जगह रहते हैं, हर जीव को कलंकित, उपेक्षित, या उत्पीड़ित हुए बिना जीवन जीने में सक्षम होना चाहिए। हर किसी को जीने लायक जीवन जीने में सक्षम होना चाहिए।

A sow looks out from the farrowing crate where she is confined with her young at a factory farm in Poland.श्रेय: एंड्रयू स्कोव्रॉन / वी एनिमल्स मीडिया

## वीगनवाद सामाजिक न्याय की परिभाषा में कैसे फिट होता है?

अगर हम पौधों पर आधारित आहार को अपनाते हैं तो हम पूरी दुनिया की आबादी को आसानी से खिला पायेंगे और इसके लिए मौजूदा कृषि भूमि का केवल एक अंश ही उपयोग होगा। जब हम इस तरह से खाते हैं, तो हम पूरी दुनिया के लिए स्वस्थ, पौष्टिक, सस्ता खाद्य पदार्थ प्रदान कर सकते हैं, और साथ ही साथ भूमि को ठीक कर सकते हैं और जो कृषि भूमि अब बंजर हो चुकी हैं, उन्हें वापस हम प्रकृति को लौटा सकते हैं।

जानवरों को मांस के लिए बढ़ाने के बजाय मानव उपभोग के लिए पौधों की खेती करना हमारे स्वास्थ्य के लिए अच्छा है, यह वायरल महामारी के जोखिम को कम करता है, साथ ही यह सुनिश्चित करता है कि एंटीबायोटिक्स बर्बाद न हों बल्कि अपने जीवन रक्षक जादू को जारी रखें।

यदि हम सभी पौधे-आधारित आहार खाते हैं, तो हम वनों की कटाई को समाप्त कर सकते हैं और स्वदेशी लोगों का उनकी भूमि से विस्थापन रोक सकते हैं। हम अपने जलवायु और पारिस्थितिक प्रभाव को भी काफी हद तक कम कर देंगे, दुनिया के अपने हिस्से को स्वस्थ और सुरक्षित रख कर, हम अधिक कमजोर क्षेत्रों की रक्षा कर पायेंगे जहां लोगों को अपने घरों, आजीविका और जीवन को चरम मौसम की घटनाओं से खोना पड़ता है।

जब हम मांस, दूध और अंडे खाते हैं, तो हम पानी, जमीन और भोजन की अनुपातहीन रूप से बड़ी मात्रा का उपयोग करते हैं। जब हम अपने लिए इतना कुछ लेते हैं, तो हम दूसरों को इन बुनियादी ज़रूरतों से वंचित रखते हैं। लेकिन जब हम पेड़-पौधे खाते हैं, तो हम कह रहे होते हैं: “ मैं अपने उचित हिस्से से अधिक नहीं लूँगा; इस पृथ्वी और आने वाली पीढ़ियों की रक्षा के लिए मैं वह सब कुछ करूंगा / करूंगी जो मैं कर सकता / सकती हूं; और मैं ऐसे खाद्य पदार्थों का चयन नहीं करूंगा / करूंगी जो दूसरों को जान-बूझकर नुकसान और पीड़ा पहुंचाते हैं, चाहे वे लोग हों या जानवर।”

इन सभी कारणों से साथ ही और भी कई कारणों की वजह से, वीगनवाद कई सामाजिक न्याय आंदोलनों को एक दूसरे से जोड़ता  है।

Sociale justice demonstrationपिक्साबे से स्नोमैन द्वारा छवि

## सामाजिक न्याय की अपनी समझ को कैसे बढ़ाएँ?

हमारे द्वारा खाए जाने वाले खाद्य पदार्थों से बहुत कुछ प्रभावित होता है। हमारे भोजन के विकल्प हमारे समुदाय, दुनिया भर के स्वदेशी लोगों और समुदायों, जंगली स्थानों, जंगली जानवरों, पेड़ों, महासागरों और नदियों, हमारे वातावरण, जलवायु, सार्वजनिक स्वास्थ्य, और बहुत कुछ को प्रभावित करते हैं। जब हम इसे पहचानते हैं, तो हम देख सकते हैं कि हमारे द्वारा लिए गए निर्णय सामाजिक न्याय का समर्थन या खंडन कैसे कर सकते हैं। तो, हम और कैसे सीखें?

### अपने विश्वासों और आदतों की जांच करें

सबसे कठिन करने के कामों में से एक है अपने आप को, अपने स्वयं के व्यवहारों और विश्वासों को गहराई से देखना और यह आकलन करना कि क्या हम अपने विश्वासों के अनुरूप जी रहे हैं। हम पूछ सकते हैं: क्या हम स्वेटशॉप (एक कारखाना या कार्यशाला, विशेष रूप से वस्त्र उद्योग में, जहां श्रमिकों को बहुत कम मजदूरी पर लंबे समय तक और खराब परिस्थितियों में नियोजित किया जाता है।) से ​​खरीद रहे हैं? क्या हम गलती से उन शासनों या कंपनियों को धन दे रहे हैं जिनके कार्य से हम सहमत नहीं हैं? क्या हम बेहतर कर सकते हैं?

### सामाजिक न्याय के मुद्दों के बारे में खुद को शिक्षित करें

बहुत सारी शक्तिशाली सामाजिक न्याय पुस्तकें, लेख, सोशल मीडिया चैनल और वृत्तचित्र हैं। उन्हें खोजें, देखें कि कैसे सब कुछ आपस में जुड़ता है, और कैसे अपने जीवन के एक क्षेत्र में परिवर्तन करने से दुनिया में सकारात्मक बदलाव लाये जा सकते हैं।

### आप जो खाते हैं उसे बदलें

मांस, दूध और अंडे पीड़ा के उत्पाद हैं, और पारिस्थितिक विनाश को बढ़ावा देते हैं। उनका उत्पादन बहुत अधिक भूमि, पानी और ऊर्जा का उपयोग करता है और गंभीर सार्वजनिक स्वास्थ्य जोखिम पैदा करता है। अधिक न्यायपूर्ण और करुणापूर्ण जीवन जीने के लिए, हम भोजन के विभिन्न विकल्प चुन सकते हैं। अक्सर, वनस्पति-आधारित बर्गर या दूध चुनना उतना ही आसान होता है। इनका स्वाद बिल्कुल वैसा ही होता है लेकिन इनके सेवन से गंभीर नैतिक और पर्यावरणीय प्रभाव नहीं होते हैं।

### अपने स्थानीय संगठनों की खोज करें

ऐसा बहुत कुछ है जो हम अपने समुदायों में कर सकते हैं। उदाहरण के लिए, हम खाद्य बैंकों के साथ स्वयंसेवा कर सकते हैं, एक स्थानीय सामुदायिक कार्यक्रम या परियोजना का समर्थन कर सकते हैं, एक विश्वास-आधारित समूह में शामिल हो सकते हैं जो हाशिए पर पड़े लोगों का समर्थन करता है, एक पशु अभयारण्य में स्वयंसेवा कर सकते हैं, या एक वृद्ध व्यक्ति के साथ समय बिता सकते हैं जो अकेलेपन का अनुभव कर रहा हो। पता लगाएं कि आपके स्थानीय क्षेत्र में कौन से समूह मौजूद है और देखें कि क्या आप उनकी मदद कर सकते हैं।

### हमारे ब्लॉग पढ़ें

हमने विभिन्न सामाजिक न्याय आंदोलनों और विचारों पर व्यापक रूप से लिखा है, और कुछ उत्कृष्ट लेखकों के अतिथि ब्लॉग भी नियुक्त किए हैं। आरंभ करने के लिए, हम नीचे दिए ब्लॉग पढ़ने की सलाह देते हैं:

### आवाज़ उठायें

हमें हमेशा अन्याय के खिलाफ़ आवाज़ उठानी चाहये यदि ऐसा करना हमारे लिए सुरक्षित हो।जेनV के साथ एक विशेष और बहुत ही भावुक साक्षात्कार में, अभिनेता जेम्स मूर ने दूसरों के लिए बोलने के महत्व के बारे में बात की। उनकी फिल्म देखें!

### उपेक्षित समुदायों की आवाज और अनुभवों को आगे आने का मौका दें

जहां अन्य लोगों ने अन्याय और हाशिए पर रहने का अनुभव किया है, उन्हें ऊपर उठाएं और आगे आने का मौका दें। दूसरों को उन्हें पढ़ने, देखने या सुनने का मौका दें और कोशिश करें कि इन लोगों के दृष्टिकोण और अनुभव दुनिया के लोग समझ पाएं।

### समझदार और दयालु बनें

हम कभी नहीं जान सकते कि दूसरे पर क्या बीत रही होगी, इसलिए जब हम एक दयालु दुनिया की वकालत करते हैं, तब  हम अपने सिद्धांतों को व्यवहार में ला सकते हैं। आइए सभी को प्रोत्साहित करें, प्रेरित करें और उनका समर्थन करें क्योंकि हम सभी बेहतर दुनिया बनाने का प्रयास करते हैं।

### स्थानीय और ऑनलाइन अल्पसंख्यक-स्वामित्व वाले व्यवसायों का समर्थन करें

अल्पसंख्यक समुदायों के लोग नियमित रूप से भेदभाव का अनुभव कर सकते हैं, और यह उनके जीवन के हर पहलू को प्रभावित कर सकता है, स्वास्थ्य देखभाल और शिक्षा से लेकर आय और आवास की गुणवत्ता तक को प्रभावित कर सकता है। हम अतीत में हुए अन्याय को मिटा नहीं सकते, लेकिन हम अब अल्पसंख्यक समुदायों के लोगों के जीवन स्तर को ऊपर उठाने में मदद करने का प्रयास कर सकते हैं।

### अन्याय के खिलाफ बोलने वाले कलाकारों, लेखकों और संगीतकारों का समर्थन करें

विभिन्न शैलियों और विषयों के कलाकार अन्याय को उजागर करने के लिए अपने काम का उपयोग करते हैं। हम उनके काम का अनुभव करने के लिए समय निकाल सकते हैं, इसे दुनिया के साथ साझा कर सकते हैं और दूसरों को इन्हें देखने की सलाह दे सकते हैं। अक्सर, जब हम अपने पसंदीदा कलाकार के माध्यम से किसी विषय को जानते हैं, तो हम उस संदेश को शक्तिशाली रूप से और बहुत स्पष्ट रूप से समझ पाते हैं ।

### प्रदर्शनों और विरोध प्रदर्शनों में भाग लें

यदि हम सक्षम हैं, तो हम किसी प्रदर्शन या विरोध में भाग लेकर अभियान में अपनी भौतिक उपस्थिति जोड़ सकते हैं। घर पर पोस्टर बनाएं और उसे लेकर सड़कों पर उतरें!

### वोट दें

सभी राजनेता एक जैसे नहीं होते! सामाजिक न्याय के मुद्दे तेजी से आगे बढ़ते हैं जब हमारे चुने हुए नेता समाज के सभी वर्गों, हमारे ग्रह और गैर-मानव जानवरों की परवाह करते हैं। अपना शोध करें और अपने वोट का बुद्धिमानी से उपयोग करें। आप स्वेच्छा से अपने प्रगतिशील स्थानीय उम्मीदवार का समर्थन करके अपने प्रभाव को बढ़ा सकते हैं।

### जिम्मेदारी से निवेश करें

यदि आपके पास निवेश है, तो केवल यह न देखें कि वे दूसरों को क्या निधि देते हैं। अपनी नैतिक सीमाएँ निर्धारित करें और सूचित रहें कि आपका पैसा कहाँ जा रहा है।

### अगर आप कर सकते हैं तो दान करें

यदि आप थोड़ा पैसा बचा सकते हैं, तो अपने दिल के करीब के मुद्दों के लिए दान करें। यदि आप ऐसे समूहों को दान करते हैं जो सभी सामाजिक मुद्दों का सम्मान करते हैं, तो आपका पैसा पूरी दुनिया के लिए अच्छा काम करेगा।

Duck eggs are commonly eaten throughout Asia. Farms that once traditionally housed ducks without cages and with access to swimming water are increasingly giving way to battery cage systems, akin to those used for egg-laying chickens. Without access to water, the ducks' skin often cracks and rubs against the metal cages—particularly their feet, where injuries are commonly documented. Due to fears about spreading avian flu, farms that previously had open walls or windows have been made to seal these off with large blue plastic tarps. This blocks any incoming breeze, making the air thick with the odor of ammonia inside. Urine and feces drop from the cages onto the barn's concrete floor and are washed out into an open sewer system. Access to these kinds of spaces is restricted, rare, and often fleeting. Our visit into this duck egg farm was facilitated through a partnership with the local animal advocacy group EAST (Environment & Animal Society of Taiwan). Thanks to our partnership with NGOs like EAST, we are not only able to capture these poignant images, but we’re also able to supply local advocacy groups with the visuals they need to launch successful, targeted campaigns against the animal industries in their own backyards.श्रेय : जो-ऐनी मैकआर्थर / वी एनिमल्स मीडिया

## निष्कर्ष

ऐसे कई सामाजिक न्याय आंदोलन हैं जो हम सभी के लिए दुनिया को बेहतर बनाने के लिए कड़ी मेहनत करते हैं: मानव अधिकार, जलवायु न्याय और पशु अधिकार सभी मुद्दे एक दूसरे से करीब से जुड़े हुए हैं, और जब हम वीगन आहार चुनते हैं, तो हम तीनों में महत्वपूर्ण प्रभाव डालते हैं।

यदि आप अधिक जानने में रुचि रखते हैं, तो क्यों न हमारी 7-दिवसीय वीगन चुनौतियों में से किसी एक के लिए अभी साइन अप करें? आप कोई भी एक चुनौती चुन सकते हैं जो ग्रह, मानवता, स्वास्थ्य या पशु पर केंद्रित हो।

#### साझा करें

प्रकाशित :
22 नवम्बर 2022

पिछले अपडेट का समय :
10 मई 2023

## ब्लॉग से और पढ़ें

### हमारे न्यूज़लैटर की सदस्यता प्राप्त करें

दुनिया भर से नवीनतम समाचार, सामग्री और वीगन युक्तियाँ प्राप्त करें।

ई-मेल एड्रेस*सदस्यता लें

### हमारी तरफ़ से अधिक सामग्री

### वीगन क्यों

### वीगानवाद सभी के लिए है

### छोटा प्रिंट

© 2024 मिलियन डॉलर वीगन इन्कॉर्परैटिड

जनरेशन वीगन एक 501(सी)(3) गैर-लाभकारी संस्था है जो लोगों को पौधे-आधारित जीवन शैली अपनाने से होने वाले पर्यावरणीय, नैतिक, व्यक्तिगत और सार्वजनिक स्वास्थ्य लाभों के बारे में शिक्षित करने के लिए समर्पित है।

परोपकार से संचालित, GenV (मिलियन डॉलर वीगन) एक गैर-लाभकारी 501(c)(3) संगठन है। टैक्स आईडी 87-2839022

## हमारी वीगन चुनौती आज़माएं!

- हमारे पास 7-दिवसीय और 30-दिवसीय चुनौतियां हैं
- जो बच्चों, वयस्कों और खिलाड़ियों के लिए उपयुक्त है
- आपको यहां प्रेरणादायक संदेश, व्यंजनों की विधियां, तथ्यों की जानकारी और वीडियो मिलेंगी।